25-Feb-2017, 01:33 Weltzeit
Horoskop für: Jaya Bhavani Mike Bloomberg [Adb] Skalierbare Google Map Geliefde ‘Boer soek ŉ vrou’-deelnemer verloor kankerstryd | Maroela Media
Flip Kotzé wat aan die tweede seisoen van Boer soek ‘n Vrou deelgeneem het. (Skermskoot: KykNet)
Flip Kotzé, die geliefde boer van die Uniondale-distrik in die Wes-Kaap van die tweede seisoen van Boer soek ŉ vrou, het sy stryd teen prostaatkanker verloor.
Boer soek ŉ vrou het die nuus Woensdag op sy amptelike Facebook-blad bevestig. “Dis ’n baie hartseer tyd vir die Boer soek ŉ vrou-span. Ons het verneem dat boer Flip onlangs sy stryd teen kanker verloor het. Aan sy familie en vriende: Julle is in ons gedagtes,” lui die inskrywing.
Volgens berigte is die kanker maar net ŉ paar maande gelede by Kotzé gediagnoseer.
Kykers het destyds op die kassie gesien hoe die liefde tussen Kotzé en Wenda, wat later sy vrou geword het, begin blom het. Wenda het destyds nie ‘n brief vir Boer Flip geskryf nie, maar nadat een van die vroue wat hy plaas toe genooi het weens werkverpligtinge nie kon saamkom nie, het hy aangekondig daar is iemand wat hy elders ontmoet het, wat nou ook plaas toe kom.
Wenda is saam plaas toe en die romanse het liefde het behoorlik geblom. Kotzé en Wenda het in 2011 saam die paadjie kansel toe gestap.
Boer Flip en sy geliefde Wenda. (Skermskoot: KykNet)
In ŉ onderhoud wat kykNet met Kotzé gevoer het nadat die twee in die eg verbind is, het hy erken Wenda het hom uit sy dop uit laat kruip. “Ek dink ek was erg introvert gewees, maar met hierdie een hier langs my … sy is aan die gang, sy is erger as ŉ rooimier! En ŉ ou begin naderhand dit aanleer,” het hy geskerts.
Die twee het in die onderhoud gekoer oor hul opregte “boeretroue” en gesê dit was ŉ reusefamiliefees. “Dit was ŉ baie lekker troue. Ek dink ons was eers 01:00 die oggend daar klaar. Toe is die mense opgedans,” het Kotzé vertel.
Hy het erken dat hy so verknog geraak het aan sy vrou dat wanneer sy winkel toe gaan hy haar na ŉ uur begin soek. “Dit is nou maar so. Ons is nou deel van mekaar. Dit is vir my absoluut wonderlik om so iemand by my te kan hê,” het hy gesê.
R. I. P. Onthou nog program.
My innige simpatie Wenda sterkte in die hartseer tyd
Pragtige verhaal. Bly jy laaste jare was gelukkig.